***Приложение №5***

**/*Проект*/**

ДОГОВОР

№ ...................... /..........................

Днес, 2016 г., в гр. София, между:

**„БДЖ – Пътнически превози” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенция по вписванията под № 16660/2007 110, ЕИК № 175405647, ИН по ЗДДС № BG 175405647, представлявано от **Димитър Станоев Костадинов – Управител**, наричано по-долу за краткост “**ВЪЗЛОЖИТЕЛ”**

и

**..................................,** със седалище и адрес на управление: гр. ............................................, вписано в Търговския регистър при Агенцията по вписванията с ЕИК: ...................., представлявано от представител/и .................................................., наричанo по-долу за краткост **“ИЗПЪЛНИТЕЛ“**,

**на основание на утвърден протокол от Управителя на „БДЖ – Пътнически превози” ЕООД, след проведена обществена поръчка по реда на глава осма „а” от ЗОП се сключи настоящият Договор за следното:**

І. ПРЕДМЕТ НА ДОГОВОРА

**1.1**. Възложителят възлага, а Изпълнителят приема да достави, монтира, въведе в експлоатация универсално оборудване за измерване натоварването на колелата (по талиги) на пътническите вагони от парка на „БДЖ – Пътнически превози” ЕООД и обучи персонал на Възложителя,при посочените в настоящия договор условия, в съответствие с Техническата спецификация за доставка, монтаж и въвеждане в експлоатация на универсално оборудване за измерване натоварването на колелата (по талиги) на пътническите вагони от парка на „БДЖ – Пътнически превози” ЕООД – Приложение № 1, неразделна част от договора.

**1.2** Договорът влиза в сила от датата на подписването му и е със срок на действие до въвеждането в експлоатация на Универсалното оборудване за измерване на натоварването на колелата (по талиги) на пътническите вагони и обучение на четири лица от персонала на Възложителя.

**II. ПРАВА И ЗАДЪЛЖЕНИЯ НА СТРАНИТЕ**

**2.1.** ВЪЗЛОЖИТЕЛЯТ има право:

**2.1.1.** Да получи от ИЗПЪЛНИТЕЛЯ при посочените в настоящия договор условия универсално оборудване за измерване натоварването на колелата (по талиги) на пътническите вагони от парка на „БДЖ – Пътнически превози” ЕООД.

**2.1.2.** Да изисква от ИЗПЪЛНИТЕЛЯ да изпълнява в срок и без отклонения доставката, монтажа, въвеждането в експлоатация на универсалното оборудване за измерване натоварването на колелата (по талиги) на пътническите вагони от парка на „БДЖ – Пътнически превози” ЕООД и обучение на персонала на възложителя в съответствие с Техническата спецификация за доставка, монтаж и въвеждане в експлоатация на универсално оборудване за измерване натоварването на колелата (по талиги) на пътническите вагони от парка на „БДЖ – Пътнически превози” ЕООД – Приложение № 1, неразделна част от договора.

**2.1.3.** Да извършва проверка във всеки момент от изпълнението на договора относно качество, стадий на изпълнение, технически параметри на универсалното оборудване за измерване натоварването на колелата (по талиги) на пътническите вагони, без това да пречи на оперативната дейност на ИЗПЪЛНИТЕЛЯ.

**2.1.4.** Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел VIII от настоящия договор.

**2.1.5.** Да прави рекламации при установяване на некачественo изпълнение, което не е в съответствие с техническата спецификация на ИЗПЪЛНИТЕЛЯ.

**2.1.6.** Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**2.2.** ВЪЗЛОЖИТЕЛЯТ е длъжен:

**2.2.1.** Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**2.2.2.** ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

2.2.3. Възложителят предоставя на Изпълнителя информация за личните данни /трите имена, длъжност/ на 4 /четири/ длъжностни лица, подлежащи на обучение и предложение на дата за провеждане на курса с цел съгласуване от страна на Изпълнителя.

**2.3.** ИЗПЪЛНИТЕЛЯТ има право:

**2.3.1.** Да получи уговореното възнаграждение при условията и в сроковете, посочени в настоящия договор.

**2.3.2.** Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**2.4.** ИЗПЪЛНИТЕЛЯТ e длъжен:

**2.4.1.** Да изпълни поръчката качествено в съответствие с предложеното в офертата му, включително техническото предложение, което е приложение към настоящия договор.

**2.4.2.** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**2.4.3.** Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

2.4.4. За всяко обучено длъжностно лице и преминало успешно курса, Изпълнителят се задължава да изготви изпитен документ – свидетелствo/удостоверение удостоверяващ, че лицето е преминало успешно курса и може да изпълнява функции и задачи, свързани с работата, техническата поддръжка и профилактика на универсалното оборудване за измерване натоварването (по талиги) на пътническите вагони, в оригинал.

ІІI. ЦЕНА, УСЛОВИЯ И СРОК НА ПЛАЩАНЕ

**3.1.** Общата стойност на договора възлиза на ................ **(**словом: **.................)** лева**,** без ДДС.

**3.2.** Цената е DDP краен пункт на получаване с адрес: Вагонно депо “Надежда”, гр.София, бул.”Стефансон” № 5, 35 коловоз (страна изток 1 – ва работна позиция), съгласно „INCOTERMS 2010” и включва доставка, монтаж, тариране, въвеждане в експлоатация, гаранционно обслужване и обучение на персонал на възложителя, и не подлежи на промяна по време на изпълнение на договора.

**3.3.** Плащането се извършва в лева, по банков път, в срок до 30 /тридесет/ дни след доставката, монтажа, тарирането, въвеждането в експлоатация на универсалното оборудване за измерване натоварването на колелата (по талиги) на пътническите вагони, обучение на персонала на Възложителя и след представяне на фактура, издадена в оригинал на името на Възложителя: “БДЖ-Пътнически превози” ЕООД, с адрес: 1080 София, ул.”Иван Вазов” № 3 и с МОЛ: Димитър Костадинов, която освен задължителните реквизити да съдържа: № и предмет на договора и двустранно подписан приемо - предавателен протокол без забележки придружен с:

* Инструкции за експлоатация;
* Принципна монтажна схема;
* Декларация за съответствие с Техническа спецификация за доставка,монтаж и въвеждане в експлоатация на универсално оборудване за измерване натоварването на колелата (по талиги) на пътническите вагони от парка на „БДЖ – Пътнически превози” ЕООД.;
* Свидетелство за калибриране;
* Гаранционна карта;
* Свидетелство/Удостоверение за преминато обучение на четири лица от персонала на Възложителя за работа с оборудването;
* Инструкции за тариране на оборудването (периодичност и начин);

**3.4.** Всяко плащане ще се извършва посредством банков превод по сметка на Изпълнителя в банка………......................, BIC: …………., IBAN: …………..........................

**3.5.** Адрес, на който да се изпращат всички документи,свързани с извършване на плащането:

Получател : „БДЖ-Пътнически превози“ ЕООД

гр. София -1080

ул. „Иван Вазов” № 3

Дирекция „ПЖПС“,

Отдел „Пътнически вагони“

**3.6.** При непредставяне в срок и на посочения адрес на цитираните по-горе документи, срокът за плащане се удължава с толкова дни, с колкото е закъсняло представянето на документите.

**IV. СРОК И МЯСТО НА ДОСТАВКА. УСЛОВИЯ И НАЧИН НА ПРИЕМАНЕ И ПРЕДАВАНЕ**

**4.1.** **Срок на изработване, доставка, монтаж, въвеждане в експлоатация и обучение на персонала** – **общо** …….. **дни** /не повече от 90 (деветдесет дни)/ от датата на влизането на договора в сила.

**4.2. Място на доставка, монтаж и въвеждане в експлоатация на предлаганото универсално оборудване за измерване натоварването на колелата (по талиги) на пътническите вагони и обучение на персонала** – Вагонно депо „Надежда” с адрес: гр.София, бул.”Стефансон” №5, 35 коловоз (страна изток 1 – ва работна позиция).

**4.3.** За предаването и въвеждането в експлоатация на доставеното от ИЗПЪЛНИТЕЛЯ универсално оборудване за измерване натоварването на колелата (по талиги) на пътническите вагони, предмет на настоящия договор, и приемането му от ВЪЗЛОЖИТЕЛЯ „БДЖ-Пътнически превози” ЕООД се съставят и подписват **приемо-предавателни протоколи**, подписани от представители на Изпълнителя и Възложителя без забележки.

**V**. **КАЧЕСТВО. ГАРАНЦИОНЕН СРОК**

**5.1.** ИЗПЪЛНИТЕЛЯТ се задължава да достави договореното универсално оборудване за измерване натоварването на колелата (по талиги) на пътническите вагони от парка на „БДЖ – Пътнически превози” ЕООД в съответствие с Техническата спецификация за доставка, монтаж и въвеждане в експлоатация на универсално оборудване за измерване натоварването на колелата (по талиги) на пътническите вагони от парка на „БДЖ-Пътнически превози” ЕООД – Приложение № 1 и Техническото предложение в едно с приложенията към него - Приложение №2 , неразделна част от договора.

**5.2**. **Гаранционен срок** **на предлаганото универсално оборудване за измерване на натоварването на колелата (по талиги) на пътническите вагони** - ........ месеца /не по-малко от 24 (двадесет и четири) месеца/ от въвеждане на универсалното оборудване за измерване натоварването на колелата (по талиги) на пътническите вагони в експлоатация.

**5.3.** **Гаранционна поддръжка** на предлаганото универсално оборудване за измерване натоварването на колелата (по талиги) на пътническите вагони –…….. месеца /не по – малко 24 (двадесет и четири) месеца/ от въвеждане на универсалното оборудване за измерване натоварването на колелата (по талиги) на пътническите вагони в експлоатация.Всички разходи по отстраняване на повредите, монтаж, демонтаж, транспортни разходи, застраховки, мито, както и всички последващи разходи са за сметка на Изпълнителя.

**5.4**. Следгаранционната поддръжка, авторски контрол, годишна проверка и калибриране на универсалното оборудване за измерване натоварването на колелата (по талиги) на пътническите вагони се урежда с допълнителен договор.

**VІ. РЕКЛАМАЦИИ**

**6.1.** Рекламации във връзка с доставеното, монтирано и въведено в експлоатация универсално оборудване за измерване натоварването на колелата (по талиги) на пътническите вагони от парка на „БДЖ – Пътнически превози” ЕООД и придружаващите го документи се предявяват в момента на получаването му и се доказват с приемо - предавателен протокол.

**6.2.** Рекламации за качество, скрити дефекти и недостатъци се правят в рамките на гаранционния срок и се предявяват до 5 дни от откриването на дефекта. Рекламациите се предявяват и след изтичане на гаранционния срок при положение, че дефектът е открит в рамките на гаранционния срок.

**6.3** В двудневен срок от получаване на уведомлението за скрит дефект, Изпълнителят изпраща свой представител за констатиране на дефекта и подписване на рекламационен протокол.

**6.4** В случай, че Изпълнителят не изпрати свой представител за констатиране на дефекта и подписване на рекламационен протокол, се счита, че рекламацията е приета без възражения от ИЗПЪЛНИТЕЛЯ и същия търпи санкциите по раздел VIII.

**6.5** При непостигнато съгласие относно възникнала рекламация, същата се удостоверява чрез акт на акредитиран независим орган на територията на Република България.

**6.6** Установените дефекти в рекламационния протоколсе отстраняват от ИЗПЪЛНИТЕЛЯ в 5 дневен срок от подписване на рекламационния протокол.

**VIІ. ГАРАНЦИЯ ЗА ИЗПЪЛНЕНИЕ**

**7.1.** **„Гаранция за изпълнение на договора”** означава депозит по сметка на Възложителя или безусловна и неотменима банкова гаранция /*по избор на изпълнителя/,* с която ИЗПЪЛНИТЕЛЯТ обезпечава изпълнението на задълженията си по този договор.

**7.2**. Гаранцията за изпълнение на договора е под формата на безусловна и неотменяема банкова гаранция или парична сума (депозит) по посочена от Възложителя сметка по преценка на Изпълнителя и е в размер на ....................... лв. (словом: .............................. лева), което представлява **5 %** **/пет на сто/** от стойността на договора без ДДС, със срок на валидност до въвеждане в експлоатация на универсалното оборудване за измерване натоварването на колелата (по талиги) на пътническите вагони /въвеждането в експлоатация на Универсалното оборудване за измерване натоварването на колелата (по талиги) на пътническите вагони се удостоверява с двустранно подписан протокол от представители на Изпълнителя и Възложителя/.

**7.3.** Разходите по обслужването на Гаранцията за изпълнение на договора се поемат от Изпълнителя.

**7.4.** В случай, че гаранцията за изпълнение е под формата на депозит (парична сума), преведена по сметка на Възложителя, Възложителят се задължава да възстанови на Изпълнителя сумата на гаранцията, намалена със сумите, усвоени по реда на клауза 7.5., до един месец след изтичане срока на договора.

**7.5.** Възложителят има право да усвои изцяло или част от Гаранцията за изпълнение на договора при неточно изпълнение на задължения по договора от страна на Изпълнителя, в това число при едностранно прекратяване (разваляне) на договора от Възложителя, поради виновно неизпълнение на задължения на Изпълнителя по договора.

**7.6.** Възложителят има право да усвои такава част от гаранцията, която покрива отговорността на Изпълнителя за неизпълнението, включително размера на начислените неустойки и обезщетения.

**7.7.** В случай, че Банката, издала Гаранцията за изпълнение на договора, се обяви в несъстоятелност, или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената от Възложителя сума в 3-дневен срок, Възложителят има право да поиска, а Изпълнителят се задължава да предостави, в срок до 5 дни от направеното искане, съответната заместваща гаранция от друга банкова институция.

**VIII. САНКЦИИ**

**8.1**. При частично неизпълнение на договорни задължения за доставката, монтажа, въвеждането в експлоатация на универсалното оборудване за измерване натоварването на колелата (по талиги) на пътническите вагони от парка на „БДЖ – Пътнически превози” ЕООД и обучението на персонала по настоящия договор, Изпълнителят дължи неустойка в размер на 0,5% на ден от стойността на неизпълнението, но не повече от 10% от стойността на договора или произлезлите от това щети, вреди и пропуснати ползи, ако са по – големи.

**8.2.** При пълно неизпълнение на предмета на договора, Изпълнителят дължи на Възложителя неустойка в размер на 10% от стойността на договора.

**8.3.** Възложителят приспада начислените неустойки по предходните точки от гаранцията за изпълнение на договора или от всяка друга сума дължима на ИЗПЪЛНИТЕЛЯ по този договор.

**8.4.** В случай, на неоснователно закъснение в плащането на доставката, ВЪЗЛОЖИТЕЛЯТ дължи обезщетение на ИЗПЪЛНИТЕЛЯ в размер на законната лихва върху забавената сума за всеки ден закъснение, но не повече от 10 % от неизпълнението.

IХ. СПОРОВЕ

**9.1.** Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**9.2.** В случай, че не бъде постигнато съгласие по т.9.1 всички спорове, породени от този договор или отнасящи се до него, могат да бъдат разрешавани чрез медиация.

**9.3.** В случай, че не бъде постигнато съгласие по т.9.2 всички спорове, породени от този договор или отнасящи се до него ще бъдат решавани по съдебен ред.

**9.4.** Медиацията не е задължителна преди отнасяне на спора за решаване по съдебен ред.

**X. ФОРСМАЖОР**

**10.1.** Страните не носят отговорност за пълно или частично неизпълнение на задълженията по договора, ако то се дължи на "непреодолима сила" (форсмажор).

**10.2.** Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5-дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документите издадени от компетентните органи, удостоверяващи наличието на форсмажор.

**ХI. СЪОБЩЕНИЯ**

**11.1**.Всички съобщения между страните, свързани с изпълнението на настоящия Договор са валидни, ако са направени в писмена форма и са подписани от упълномощени представители на Възложител и Изпълнител.

**11.2.** За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс.

**11.3.** За валидни адреси за приемане на съобщения, свързани с изпълнението на настоящия Договор и предаване на документи по т. 3.3 от Договора се смятат:

**ЗА ВЪЗЛОЖИТЕЛ: ЗА ИЗПЪЛНИТЕЛ:**

“БДЖ-Пътнически превози” ЕООД .....................................

гр. София - 1080 .....................................

ул.”Иван Вазов” №3 .....................................

Дирекция „ ПЖПС“ .....................................

Отдел „ Пътнически вагони“ тел. / факс ...................

тел: .........................................

факс: ......................................

**11.4**.При промяна на адреса съответната страна е длъжна да уведоми другата в тридневен срок от промяната.В случай, че страната по договора не изпълни това свое задължение, всички съобщения изпратени до последния валиден по договора адрес се считат за получени от адресата.

**ХІI. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА**

**12.1.** Изменения в настоящия договор не се допускат съгласно чл.43, ал.1 от ЗОП, освен в случаите на чл. 43 ал. 2 от ЗОП

**12.2.** При настъпване на форсмажорни обстоятелства срокът на действие на настоящия договор се удължава с тяхното времетраене.

**12.3.** Настоящият договор се прекратява:

1. с изтичане на срока, за който е сключен;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. с окончателното му изпълнение;

6. по реда на чл.43, ал.4 от ЗОП;

7. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

**12.4.** ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от ВЪЗЛОЖИТЕЛЯ, констатирани нередности;

3. не изпълни точно някое от задълженията си по ДОГОВОРА;

4. използва подизпълнител, без да е декларирал това в офертата си или ползва подизпълнител, различен от посочения в офертата му;

5. бъде обявен в несъстоятелност или когато е в производство по ликвидация.

**12.5.** ВЪЗЛОЖИТЕЛЯТ може да прекрати ДОГОВОРА едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА.

Настоящият договор се състои от 7 /седем/ страници и се състави, подписа и подпечата в два еднообразни екземпляра, по един за всяка от страните.

**Приложения:**

1.Приложение № 1 - Техническа спецификация за доставка, монтаж и въвеждане в експлоатация на универсално оборудване за измерване натоварването на колелата (по талиги) на пътническите вагони от парка на „БДЖ – Пътнически превози” ЕООД.

2. Приложение № 2 - Техническо предложение на ИЗПЪЛНИТЕЛЯ в едно с приложенията към него.

3. Приложение № 3 – Ценово предложение на ИЗПЪЛНИТЕЛЯ

4. Приложение № 4 - Гаранция за изпълнение

**ВЪЗЛОЖИТЕЛ: ИЗПЪЛНИТЕЛ:**

**Димитър Костадинов**

*Управител на “БДЖ - Пътнически превози”ЕООД*